
1 straipsnis. 24 straipsnio pakeitimas

Pakeisti 24 straipsnio 1, 2 ir 3 dalis:

„1. Asmenys, valdantys ar turintys nuosavybės teise statinius, kuriuose vykdoma ūkinė veikla yra susijusi su žmogaus gyvenamosios aplinkos tarša, jei sanitarinė apsaugos zona yra 500 metrų ir mažiau – leidžiama tik rekonstruoti ir modernizuoti, nedidinant bendro laikomų gyvulių skaičiaus. Asmenys, projektuojantys, statantys, rekonstruojantys (norintys keisti ūkinę veiklą, vykdyti arba didinti jos intensyvumą) sanitarinė apsaugos zona turi būti ne mažesnė kaip 2000 metrų. Sanitarinės apsaugos zonos ribos nustatomos ir įrašomos į Nekilnojamojo turto kadastrą ir Nekilnojamojo turto registrą vadovaujantis Žemės įstatymu. 
2. Ūkinei veiklai, kuriai nustatomos sanitarinės apsaugos zonos, sanitarinės apsaugos zonos ribų dydžius nustato Vyriausybė. Pastatams, kuriuose laikomi ūkiniai gyvūnai (iki 300 sutartinių gyvulių), su esančiais prie jų mėšlo ir srutų kaupimo įrenginiais arba be jų, sanitarinės apsaugos zonos nenustatomos. Planuojamos ūkinės veiklos poveikio visuomenės sveikatai vertinimo ar planuojamos ūkinės veiklos poveikio aplinkai vertinimo procesų metu, įvertinus konkrečios ūkinės veiklos galimą poveikį visuomenės sveikatai, Vyriausybės patvirtinti sanitarinės apsaugos zonos ribų dydžiai gali būti padidinti.
3. Planuojamos ūkinės veiklos poveikio visuomenės sveikatai vertinimo ar planuojamos ūkinės veiklos poveikio aplinkai vertinimo procesų metu, atliekant poveikio visuomenės sveikatai vertinimą, įvertinus konkrečios ūkinės veiklos galimą poveikį visuomenės sveikatai, gali būti nustatyti kitokie, bet ne mažesni negu Vyriausybės patvirtinti sanitarinės apsaugos zonos ribų dydžiai.”

2	straipsnis. Įstatymo įsigaliojimas ir įgyvendinimas
1. Šis įstatymas įsigalioja nuo 2020 m. liepos 1 d.  
2. Lietuvos Respublikos sveikatos apsaugos ministras iki 2020 m. birželio 30 d. pakoreguoja šio įstatymo įgyvendinamuosius teisės aktus.

